cyanic-selkie/wikianc huggingface dataset:
ईरान का इतिहास
आधुनिक काल
रजा शाह ने १९३० के दशक में ईरान का आधुनिकीकरण प्रारंभ किया। पर वो अपने प्रेरणस्रोत तुर्की के कमाल पाशा की तरह सफल नहीं रह सका। उसने शिक्षा के लिए अभूतपूर्व बंदोबस्त किए तथा सेना को सुगठित किया। उसने तुर्की के कमाल पाशा की तरह देश के कार्यों में धर्म का प्रभाव कम किया। कट्टर इस्लामियों को जेल या देश निकाला की सज़ा दी गई। अयातोल्लाह खुमैनी इसी के तहत पहले इराक़, फिर इस्ताम्बुल और उसके बाद पेरिस में रहे। उसके बाद १९७९ में एक और आन्दोलन हुआ जिसका कारण धार्मिक था। इसके फलस्वरूप पहलवी वंश का पतन हो गया और अयातोल्ला खोमैनी को सत्ता मिली। उनका देहांत १९८९ में हुआ। उनके शासन काल में ही इस्लामी प्रभाव के तहत उन्हें लेखक सलमान रश्दी के ख़िलाफ़ फ़तवा जारी करना पड़ा। इसके बाद से ईरान में विदेशी प्रभुत्व लगभग समाप्त हो गया।
अभी ईरान में सख़्त इस्लामी नियम लागू हैं और महिलाओं को हिज़ाब पहनने की विवशता है। हंलाँकि तेल से पैसे आ जाने की वजह से शहरों में जनजीवन विलासिता पूर्ण है पर इस्लामिक कानून (शरियत) के सख़्त दायरे के भीतर रहकर। राष्ट्रपति अहमदी निज़ाद (अहमनदेनिजाद) पर अपने परमाणु कार्यक्रम रोकने की भरपूर अंतर्राष्ट्रीय दबाब बनाया जा रहा है। अमेरिका सहित कई देशों ने आर्थिक प्रतिबंध लगाने शुरू कर दिये हैं और इसरायल सैनिक कार्यवाही की धमकी दे रहा है।
बालू
चट्टानें और अन्य धात्विक पदार्थ विविध प्राकृतिक और अप्राकृतिक साधनों से टूट फूटकर बजरी, बालू, गाद या चिकनी मिट्टी का रूप ले लेते हैं। यदि टुकड़े बड़े हुए तो बजरी और यदि छोटे हुए तो कणों, के विस्तार के हिसाब से उन्हें क्रमश: बालू, गाद या मृत्तिका (चिकनी मिट्टी) कहते हैं।
परिचय
अमरीका में 0.06 से 2 मिमी. तक के और यूरोप में 0.02 से 2 मिमी. तक के कण बालू कहलाते हैं। भारतीय मानकों के अनुसार भारतीय मानक छननी सं. 480 (0.2 इंच) से गुजर जानेवाले कण बालू में हो सकते हैं। इस सीमा के अंदर छोटे बड़े सभी प्रकार के कण उसमें होने चाहिए। इंजीनियरी में ऐसा बालू महत्वपूर्ण है। छोटे बड़े कणों का अनुमान सूक्ष्मता मापांक द्वारा लगाया जाता है। बालू की एक निश्चित तोल भारतीय मानक छननी सं. 480, 270, 120, 60, 30 और 15 (अर्थात् ब्रिटिश मानक छननी 0.2 इंच और सं. 7, 14, 25, 52 100) में से छानी जाती है। प्रत्येक छननी से न निकल सकनेवाला अंश जोड़ लिया जाता है, जो सूक्ष्मता मापांक कहलाता है। महीन बालू का सूक्ष्मता मापांक 1.0 से 2.5 के बीच होना चाहिए। इससे अधिक हो तो वह मोटा बालू कहलाता है।
यद्यपि पृथ्वी की पपड़ी में पाए जानेवाले सभी प्रकार के पदार्थ, जिनमें चट्टानें बना करती हैं, बालू में पाए जाते हैं, किंतु प्राय: उनमें से थोड़े पदार्थों की ही बहुलता बालू में रहती है। अत्यंत व्यापक रूप से मिलनेवाला पदार्थ स्फटिक़ है, क्योंकि यह चट्टानों में बहुत होता है और अत्यंत कठोर एवं विदरणरहित होता है, जिससे इसके कण सरलता से पिसकर बहुत बारीक नहीं हो पाते। इसके अतिरिक्त यह पानी में घुलता नहीं, न विघटित ही होता है। कहीं कहीं बालू में अन्य अनेक पदार्थों के साथ फेल्स्पार, चूनेदार पदार्थ, खनिज लौह और ज्वालामुखी काच आदि भी बहुतायत से पाए जाते हैं। अधिकांश स्फटिक-बालू में थोड़ा बहुत फेल्स्पार तो होता ही है। श्वेत अभ्रक के छोटे छोटे टुकड़े भी प्राय: बालू में मिलते हैं क्योंकि यह नरम तथा भंगुर होते हुए भी बहुत धीरे धीरे विघटित होता है।
इन सामान्य पदार्थों के अतिरिक्त कुछ भारी पदार्थ भी, जिनसे चट्टानें बना करती हैं, जैसे तामड़ा, टूरमैलिन, जर्कन, रूटाइल, पुखराज, पाइरॉक्सीन और ऐंफिबोल आदि थोड़ी बहुत मात्रा में सभी प्रकार की बालू में रहते हैं। कहीं कहीं समुद्रतट पर, या नदियों में, धारा प्रवाह के कारण हलके पदार्थ बह जाते हैं और ये भारी पदार्थ अधिक मात्रा में एकत्र हो जाते हैं। ये आर्थिक दृष्टि से महत्वपूर्ण निक्षेप कहलाते हैं। इन्हीं में नियारिये तथा हीरे या अन्य मणियाँ सोना, प्लैटिनम, राँगा, मौनजाइट या अन्य खनिज जिनके मिलने की संभावना होती है, खोजा करते हैं।
मिट्टी के बर्तन (मृद्भांड)
काँच और सिलिकेट उद्योग में सिलिका के रूप में अत्यंत शुद्ध स्फटिक-बालू की बड़ी मात्रा में आवश्यकता होती है। विविध प्रकार की भट्ठियों में अस्तर करने के लिए भी ऐसा ही बालू लगता है। ढलाई के कारखाने में जिस मिट्टी से साँचे बनाये जाते हैं, उनमें भी यही बालू मिला रहता है और इसके कण चिकनी मिट्टी द्वारा परस्पर बँधे रहते हैं।
स्फटिक कण कठोर और विवरण रहित होते हैं। अत: स्फटिकबालू अपघर्षक बनाने के लिए भी बहुत काम आता है। तामड़ा बालू भी इस काम के लिए अत्यंत उपयुक्त है, यद्यपि यह बहुत अधिक नहीं पाया जाता।
साधारण बालू के और भी अनेक उपयोग हैं, जिनमें मुख्यतया चिनाईं का मसाला और कंक्रीट के उपादान के रूप में इसका उपयोग उल्लेखनीय है। चूना या सीमेंट बालू के कणों को परस्पर जोड़कर, एक कठोर संहति बना देते हैं, जिसपर मसाला या कंक्रीट की सामर्थ्य बहुत अंशों तक निर्भर होती है। निर्माण सामग्री के रूप में बालू का और भी उपयोग है, जैसे फर्शों या नीवों के नीचे बिछाना, छत पर चूना कंक्रीट के नीचे अलगाव परत के रूप में बिछाना तथा सड़कों पर छाना देना आदि। ईंटें बनाने के लिए भी मिट्टी में बारीक बालू होना चाहिए।
गोरा बादल
गोरा और बादल महान राजपूत योद्धा थें, जिनकी कहानी पद्मावत (1540 CE), गोरा बादल पद्मिनी चौपाई (1589 CE), और उनके बाद के रूपांतरणों में दिखाई देती है । दिल्ली के अलाउद्दीन खिलजी ने रतनसिंह की पत्नी रानी पद्मावती को प्राप्त करने के लिए चित्तौड़ पर हमला किया और राजा को धोखे से बन्दी बना लिया । गोरा, बादल और उनके सैनिकों ने पद्मिनी और उनके साथियों के रूप में प्रच्छन्न दिल्ली में प्रवेश किया, और राजा को बचाया। गोरा इस अभियान में लड़ते हुए वीरगति को प्राप्त हुएं, जबकि बादल राजा को चित्तौड़ ले गए। वे निर्भीक और सच्चे योद्धा थे। गोरा को मारने के लिए अल्लाउद्दीन ने अपने सेनापति को भेजा। काफी प्रयास किये पर वो नहीं मार सका। फिर छल से उसने रतन सिंह के सेनापति गोरा जी के जांघ पर वार किया, फिर भी वो हार नहीं मानी वो लड़ते रहे, फिर उनकी गरण कटि, फिर भी वो लड़ते रहे । कट गया सीष, न मानी हार, बदल भी क्या ऊंचे संकल्प वाला था, खुद के प्राण गवाए और भजीते को प्राण गवाने को उपदेश देने वाला था। रक्त से सींच दी दिल्ली पूरी सोचो वो कितनी हिम्मतवाला था, वह था राजपूत सिसोदिया के खून बदल रजवाड़ा था।।(by-arpit)
गोरा बादल - पद्मिनी चौपाई
हेमरतन की गोरा बादल पद्मिनी चौपाई (1589 CE) एक कथानक का अनुसरण करती है: "अलाउद्दीन ने रतनसिंह की पत्नी पद्मिनी को प्राप्त करने के लिए चित्तौड़ पर आक्रमण किया और धोखे से रतनसिंह को पकड़ लिया। चित्तौड़ के भयभीत रईसों ने पद्मिनी को अलाउद्दीन के सामने आत्मसमर्पण करने पर विचार किया। लेकिन योद्धा गोरा (या गोरू) और बादल (या बदिल) उसकी रक्षा करने और राजा रतनसिंह को बचाने के लिए सहमत होते हैं। वे माँ पद्मावती को अलाउद्दीन के सामने आत्मसमर्पण करने का दिखावा करते हैं, लेकिन इसके बजाय योद्धाओं को राजमहल में छिपाकर लाते हैं। वे राजा को बचाते हैं; गोरा अलाउद्दीन की सेना से लड़ते हुए शहीद हो जाता है, जबकि बादल राजा को चित्तौड़ किले में वापस ले जाता है। गोरा की पत्नी आत्मदाह (सती) करती है ।(by-arpit)कट गया सीष, न मानी हार, बदल भी क्या ऊंचे संकल्प वाला था, खुद के प्राण गवाए और भजीते को प्राण गवाने को उपदेश देने वाला था। रक्त से सींच दी दिल्ली पूरी सोचो वो कितनी हिम्मतवाला था, वह था राजपूत सिसोदिया के खून बदल रजवाड़ा था।।
पॉप पौड़ी
पॉप पौड़ी भारत में प्रकाशित होने वाला अंग्रेजी भाषा का एक समाचार पत्र (अखबार) है।
562
562 ग्रेगोरी कैलंडर का एक साधारण वर्ष है।
एमिल सिलांपा
फ्रांस एमिल सिलांपा (1888-1964) फिनलैंड के उपन्यासकार थे। 1939 ई० में साहित्य में नोबेल पुरस्कार विजेता।
जीवन-परिचय
एमिल सिलांपा का जन्‍म 16 सितंबर 1888 को एक बेहद गरीब परिवार में हुआ। पिता दिहाड़ी मजदूर थे और मां नौकरानी। गरीबी की हालत यह थी कि फिनलैंड के भयानक सर्दी वाले वातावरण में पाला पड़ने से उनकी मामूली फसलें, बीज और पालतू पशु ही नहीं कई बच्‍चे भी मारे गए और कुदरत के चमत्‍कार से सिर्फ सिलांपा ही बच पाए। बालक सिलांपा को एक घुमंतू स्‍कूल मिला, जिसमें प्रारंभिक शिक्षा हुई। पढाई में होशियार सिलांपा को जल्‍दी ही एक नियमित विद्यालय मिल गया और गाड़ी चल पड़ी। अच्‍छी शिक्षा के लिए लोगों ने बालक को बाहर भेजने की सलाह दी और माता-पिता ने पेट काटकर बेटे को पढने के लिए शहर भेजा। सिलांपा ने अच्‍छे अंकों से 1908 में मैट्रिक पास की और किसी दयालु आदमी की दरियादिली के चलते हेलसिंकी विश्‍वविद्यालय में जीव- विज्ञान की पढाई शुरू कर दी। विश्‍वविद्यालय में दत्‍तचित्‍त होकर पढाई में जुटे सिलांपा को लेखक, कलाकर और बुद्धिजीवी दोस्‍तों की सोहबत मिली और वे पाठ्यक्रम के अलावा भी दूसरी किताबें पढ़ने लगे। पांच साल बाद सिलांपा को पता चलता है कि अभी परीक्षाएं दूर हैं और दानदाता अब सहायता करने में बिल्‍कुल असमर्थ है। बची-खुची रकम लेकर सिलांपा गांव लौटे तो देखा मां-बाप पहले से भी बुरे हालात में दिन काट रहे हैं। बेटा अब मां-बाप के साथ रहने लगा और कुछ मदद करने की सोचने लगा। मां-बाप के कामकाज में हाथ बंटाते हुए सिलांपा ने एक दिन पड़ौस के गांव से लिखने के लिए कागज-लिफाफे खरीदे और छद्मनाम से एक कहानी लिखकर नजदीकी शहर के एक बड़े अखबार को भेज दी। चमत्‍कार की तरह कहानी अखबार के मुखपृष्‍ठ पर छपी और मेहनताना अलग मिला। उस अखबार में छद्मनाम से लिखने का सिलसिला चल पड़ा और एक नए प्रतिभाशाली लेखक की चर्चा आम हो गई, बस उसे ढूंढ़ने भर की देर थी। जल्‍द ही लोगों ने युवा लेखक सिल्‍लान्‍पा को ढूंढ़ निकाला। एक प्रकाशक ने आगे आकर अग्रिम राशि देकर सिलांपा को एक किताब लिखने के लिए अनुबंधित कर लिया। ऐसे ही चमत्‍कारों से भरे सिलांपा के जीवन में 1914 में एक गांव में एक नृत्‍य के दौरान एक लड़की सीग्रिड मारिया मिलती है, जो नौकरानी का काम करती है। मारिया और सिल्‍लान्‍पा के बीच प्रेम होता है और 1916 में दोनों विवाह कर लेते हैं। पच्‍चीस वर्षों के सफल वैवाहिक जीवन में मारिया आठ बच्‍चों की मां बनती है।
1914 में एक अखबार के लिए लेख लिखने के लिए वे स्‍वीडन और डेनमार्क की यात्रा पर निकल पड़ते हैं और पत्रकार बनने की सोच लेते हैं। लेकिन लेखन और पत्रकारिता की कशमकश में वे 1916 में अपना पहला उपन्‍यास ‘लाइफ एण्‍ड सन’ लिख डालते हैं। युद्ध की आशंका के मंडराते बादलों भरे दिनों में एक युवक और दो युवतियों के प्रेम त्रिकोण को बयान करने वाले इस उपन्‍यास को जनता में लोकप्रियता और आलोचकों की प्रशंसा दोनों हासिल हुईं। इसी बीच देश में गृहयुद्ध छिड़ गया, जिसमें सिलांपा ने जनरल मैनरहाइम का समर्थन किया, जो जर्मन श्‍वेत सेना के साथ था। गृहयुद्ध की समाप्ति के बाद सिल्‍लान्‍पा को लगा कि इस युद्ध से आखिरकार क्‍या हासिल हुआ, सिवाय हजारों लोगों के रक्‍तपात के? युद्ध के बाद सिलांपा ने युद्ध के कारण अनाथ हुए बच्‍चों के कल्‍याण के लिए काम करना शुरू कर दिया। इसके साथ वे निरंतर कहानियां लिखते रहे। 1923 में गांव में मकान बनाने की वजह से लेखक कर्जों के बोझ में दब गया और आत्‍महत्‍या की सोचने लगा। उसके प्रकाशक ने लिपिक की नौकरी देने का प्रस्‍ताव रखा, लेकिन स्‍वाभिमानी लेखक नहीं माना। चार बच्‍चों के परिवार को लेकर यह महान लेखक हेलसिंकी आकर रहने लगा। और दस साल बाद फिर से उपन्‍यास लिखना शुरू किया। 1931 में ‘मैड सिल्‍जा’ उपन्‍यास का अंग्रेजी में अनुवाद हुआ तो उनकी ख्‍याति रातों-रात अंतर्राष्‍ट्रीय स्‍तर पर फैल गई। एक किसान युवती के संघर्ष की इस महागाथा को पढ़कर अनेक आलोचकों ने सिलांपा को नोबल पुरस्‍कार का हकदार बताया। 1932 में ‘द वे ऑफ ए मैन’ में सिलांपा ने एक आदर्श किसान युवक का खूबसूरत चित्रण किया, जिसे जर्मनी में युवक की शराबनोशी की वजह से प्रतिबंधित कर दिया गया, क्‍योंकि कोई आर्य किसान शराब पिये यह नाजी सरकार को गवारा नहीं था। 1934 में ‘पीपुल इन द समर नाइट’ के रूप में उनका सर्वाधिक महत्‍वपूर्ण उपन्‍यास आया, जिसमें एक अंचल विशेष में रहने वाले समुदाय का जीवन दर्शाया गया था। 1936 में हेलसिंकी विश्‍वविद्यालय ने सिलांपा को मानद डॉक्‍टरेट की उपाधि प्रदान की।
सिलांपा के लिहाज से यह पुरस्‍कार भी उनके चमत्‍कारिक जीवन की तरह एक चमत्‍कार ही था। इस वर्ष नोबल पुरस्‍कार की दौड़ में उनके साथ ‘सिद्धार्थ’ के रचयिता प्रसिद्ध जर्मन लेखक हरमन हेस भी थे, जिन्‍हें 1946 में नोबल पुरस्‍कार मिला।
1939 में विश्‍वयुद्ध का खतरा दिखने लगा तो यह संवेदनशील लेखक बेहद विचलित हुआ और अपने आपको रोक नहीं पाया। परिणामस्‍वरूप किताब आई ‘क्रिसमस लैटर टू डिक्‍टेटर्स’। इसमें हिटलर, मुसोलिनी जैसे तत्‍कालीन तानाशाहों की जबर्दस्‍त आलोचना की गई थी। इसी साल सिल्‍लान्‍पा की कहानियों का स्‍वीडिश भाषा में अनुवाद हुआ तो नोबल पुरस्‍कार समिति ने उनके नाम पर गंभीरता से विचार किया। नोबल पुरस्‍कार की घोषणा से कुछ माह पहले पत्‍नी मारिया की मृत्‍यु हो जाती है। विषाद में डूबे सिलांपा अपनी सचिव अन्‍ना मारिया से विवाह करते हैं, यह शादी ज्‍यादा नहीं चल पाती है।
युद्ध के दिनों वे ज्‍यादातर स्‍वीडन में ही रहे। 1940 में गंभीर बीमारी के चलते वे अस्‍पताल में भर्ती हुए और तीन साल तक उनका इलाज चला। इस बीच उनकी दो पुस्‍तकें प्रकाशित हुईं, जिनमें बीते दिनों और खोए हुए आदर्शों को लेकर एक लेखक का अतीत प्रेम प्रकट होता है। विश्‍वयुद्ध समाप्‍त होने पर वे स्‍वदेश लौटते हैं और रेडियो से जुड़ जाते हैं, जहां वे श्रोताओं से अपनी जिंदगी के अनुभव बांटते हैं। 1944 में ‘अगस्‍त‘ और 1945 में ‘द लवलीनैस एण्‍ड रेचेडनैस ऑफ द ह्युमन लाइफ’ उपन्‍यास प्रकाशित होते हैं। रेडियो पर सुनाए गए अनुभवों को लेकर वे अपनी आत्‍मकथा लिखते हैं, जो 1953 में ‘द ब्‍वॉय लिव्‍ड हिज़ लाइफ’ के रूप में सामने आती है। 1956 में राजनीति और समाज पर लिखे गए उनके लेखों का संग्रह ‘डे एट इट्स हाइएस्‍ट’ प्रकाशित हुआ। इस महान लेखक ने अपने समृद्ध रचनात्‍मक जीवन में 3 जून 1964 को हेलसिंकी में अंतिम सांस ली। विश्‍व साहित्‍य में सिलांपा को अपने देश की जनता और प्रकृति से प्रेम करने वाले और लेखन में प्रकट करने वाले अद्भुत और महान लेखक के रूप में जाना जाता है। उनके उपन्‍यास ‘मैड सिल्‍जा‘ पर तीन बार लोकप्रिय फिल्‍में बनीं और अनेक कहानियों और उपन्‍यासों पर ढेरों फिल्‍में बनी हैं।
563
563 ग्रेगोरी कैलंडर का एक साधारण वर्ष है।
जगन्मोहन मण्डल
जगन्मोहन मंडल, हिन्दी की एक साहित्यिक संस्था थी जिसका निर्माण काशी के भारतेन्दु मंडल की तर्ज पर हुआ था। इसके संस्थापक भारतेन्दुयुगीन कवि, आलोचक और उपन्यासकार ठाकुर जगन्मोहन सिंह थे। छत्तीसगढ़ में ठाकुर जगमोहनसिंह का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।
जगन्मोहन मण्डल के माध्यम से छत्तीसगढ़ के साहित्यकार शिवरीनारायण में आकर साहित्य-साधना करने लगे। उस काल के अन्यान्य साहित्यकारों के शिवरीनारायण में आकर साहित्य साधना करने का उल्लेख तत्कालीन साहित्य में हुआ है। इनमें रायगढ़ के पं॰ अनंतराम पांडेय, रायगढ़-परसापाली के पं॰ मेदिनीप्रसाद पांडेय, बलौदा के पं॰ वेदनाथ शर्मा, बालपुर के मालगुजार पं॰ पुरूसोत्तम प्रसाद पांडेय, बिलासपुर के जगन्नाथ प्रसाद भानु, धमतरी के काव्योपाध्याय हीरालाल, बिलाईगढ़ के पं॰ पृथ्वीपाल तिवारी और उनके अनुज पं॰ गणेश तिवारी और शिवरीनारायण के पं॰ मालिकराम भोगहा, पं॰ हीराराम त्रिपाठी, गोविंदसाव, महंत अर्जुनदास, महंत गौतमदास, पं॰ विश्‍वेस्‍वर वर्मा, पं॰ ऋषि शर्मा और दीनानाथ पांडेय आदि प्रमुख थे।
योल, हिमाचल प्रदेश
योल (Yol) भारत के हिमाचल प्रदेश राज्य के काँगड़ा ज़िले में स्थित एक छावनी नगर है।
रांची एक्सप्रेस
रांची एक्सप्रेस भारत में प्रकाशित होने वाला अंग्रेजी भाषा का एक समाचार पत्र (अखबार) है।
अंकित
अंकित अनेक लोगों का नाम है-
इस पृष्ठ का ध्यान रखें-
अंकिता
इस पृष्ठ का ध्यान रखें
हयातपुर हिंगोटिया गाँव, कोइल (अलीगढ़)
हयातपुर हिंगोटिया कोइल, अलीगढ़, उत्तर प्रदेश स्थित एक गाँव है।
कोमल ( नाम के लोग)
इस पृष्ठ का ध्यान रखें -
मानसी पारेख गोहिल
मानसी पारेख गोहिल एक भारतीय अभिनेत्री, गायिका, निर्माता और सामग्री रचयिता हैं। ये कई भारतीय टेलीविजन धारावाहिकों में अभिनय कर चुकी हैं। इनमें से एक धारावाहिक स्टार प्लस पर प्रसारित होने वाला सुमित संभाल लेगा है, जिसमें इनके किरदार का नाम माया है, जो काफी प्रसिद्ध हो चुका है। इस धारावाहिक में अपने अभिनय के लिए इन्हें सर्वश्रेष्ठ अभिनेत्री का सहायक किरदार निभाने के लिए मिला है। ये एक गायिका के रूप में ज़ी टीवी के एक रियलिटी शो को स्टार या रॉकस्टार में जीत भी हासिल कर चुकी हैं। ये इसी के साथ सौल सूत्र नाम से एक प्रॉडक्शन हाउस भी खोल चुकी हैं, जिसमें ये डिजिटल सामग्री का निर्माण करती हैं।
निजी जीवन
मानसी का जन्म गुजरात में हुआ था, और वे मुंबई में पली-बढ़ी थी। हालांकि मुंबई में शुरू से रहने के बाद भी ये काफी हद तक गुजरात से जुड़ी हुई हैं और कई बार गुजरात यात्रा करते रही हैं। इन्हें संगीत से काफी लगाव है और ये पुरषोत्तम उपाध्याय की प्रशंसक हैं। इन्होंने 2008 में पार्थिव गोहिल से शादी कर ली। दोनों अपने करियर में ध्यान देने के लिए बच्चे की योजना कुछ साल बाद बनाने का फैसला किया और बाद में इनकी निरवी नाम की एक बेटी हुई।
564
564 ग्रेगोरी कैलंडर का एक अधिवर्ष है।
मानसी पारेख गोहिल
अभिनय
इसके बाद ये तमिल भाषा में बनी एक प्रेमी कहानी पर आधारिक फिल्म लीलाईमें अभिनेता शिव पंडित के साथ अभिनय किया। ये फिल्म अप्रैल 2012 में प्रदर्शित हुई। इसके बाद मानसी ने ये कैसी लाइफ के साथ हिन्दी में भी शुरुआत की, जो गोवा के फिल्मोत्सव में दिखाया गया।
जैसिंडा अर्डर्न
2001 में वाइकाटो विश्वविद्यालय से स्नातक होने के बाद, आर्डरन ने प्रधानमंत्री हेलेन क्लार्क के कार्यालय में एक शोधकर्ता के रूप में काम करना शुरू किया। बाद में उन्होंने ब्रिटेन के प्रधानमंत्री, टोनी ब्लेयर नीति सलाहकार के रूप में यूनाइटेड किंगडम में काम किया।  2008 में, वह इंटरनेशनल यूनियन ऑफ सोशलिस्ट यूथ की अध्यक्ष चुनी गईं।
वैचारिक रूप से, अर्डर्न खुद को एक सामाजिक लोकतंत्र और प्रगतिशील दोनों के रूप में वर्णित करती हैं।  वह दुनिया की सबसे कम उम्र की महिला मुखिया हैं, जिन्होंने 37 वर्ष की आयु में कार्यभार संभाला है।  21 जून 2018 को एक बेटी को जन्म देते हुए, आर्डरन पद पर रहते हुए जन्म देने वाली दुनिया की दूसरी निर्वाचित सरकार बनी ।
प्रारंभिक जीवन और शिक्षा
न्यूजीलैंड के हैमिल्टन में एडरन का जन्म मॉरिसिन्सविले और मुरुपारा में हुआ, जहाँ उनके पिता, रॉस अर्डर्न ने एक पुलिस अधिकारी के रूप में काम किया, और उनकी माँ लॉरेल एर्डर्न ने स्कूल के खानपान सहायक के रूप में काम किया।  उन्होंने मॉरिसिन्सविले कॉलेज में पढ़ाई की, जहां वह स्कूल के बोर्ड ऑफ ट्रस्टीज़ में छात्र प्रतिनिधि थीं।  इसके बाद उन्होंने 2001 में राजनीति और जनसंपर्क में बैचलर ऑफ कम्युनिकेशन स्टडीज के साथ स्नातक करते हुए वाइकाटो विश्वविद्यालय में भाग लिया।
आर्डरन युवा होने पर लेबर पार्टी में शामिल हो गई, और पार्टी के यंग लेबर सेक्टर में एक वरिष्ठ व्यक्ति बन गई. विश्वविद्यालय से स्नातक होने के बाद, उन्होंने शोधकर्ता के रूप में फिल गोफ और हेलेन क्लार्क के कार्यालयों में काम करने में समय बिताया। कुछ समय तक न्यूयॉर्क शहर में एक सूप किचन में स्वेच्छा से काम करने के बाद, अर्डरन तत्कालीन ब्रिटिश प्रधानमंत्री टोनी ब्लेयर की 80-व्यक्ति नीति इकाई में वरिष्ठ नीति सलाहकार के रूप में काम करने के लिए लंदन चले गई।  (वह ब्लेयर से लंदन में कभी नहीं मिलीं, लेकिन उन्होंने 2011 में न्यूजीलैंड में एक कार्यक्रम में इराक पर आक्रमण के बारे में उनसे सवाल किया।  ) इंग्लैंड और वेल्स में पुलिसिंग की समीक्षा के साथ मदद करने के लिए आर्डरन को गृह कार्यालय के लिए भी दूसरा स्थान दिया गया था।
संसद के सदस्य
उसने "यंग गन्स" फीचर के हिस्से के रूप में टीवीएनजेड के ब्रेकफास्ट कार्यक्रम में नियमित रूप से उपस्थिति दर्ज कराई, जिसमें वह राष्ट्रीय सांसद (और भविष्य के राष्ट्रीय नेता) साइमन ब्रिज्स के साथ दिखाई दिए।
आर्डरन ने 2011 के आम चुनाव में ऑकलैंड सेंट्रल फॉर लेबर की सीट पर चुनाव लड़ा, जो राष्ट्रीय और ग्रीन्स उम्मीदवार डेनिस रोशे के लिए राष्ट्रीय सांसद निक्की काये के खिलाफ खड़ी थीं। ग्रीन मतदाताओं को रणनीतिक रूप से वोट देने के लिए लक्षित करने के बावजूद, वह 717 वोटों से काये से हार गए।  हालांकि, वह पार्टी की सूची के माध्यम से संसद में लौट आईं, जिस पर उन्हें 13 वां स्थान दिया गया।  ऑकलैंड सेंट्रल स्थित एक सूचीबद्ध सांसद जबकि उसने मतदाता के भीतर एक कार्यालय बनाए रखा।
2011 के चुनाव में अपनी हार के बाद गोफ ने पार्टी नेतृत्व से इस्तीफा दे दिया, इसके बाद आर्डरन ने डेविड कूनलिफ़ पर डेविड शीयर का समर्थन किया। वह 19 दिसंबर 2011 को शैडो कैबिनेट में चौथे स्थान पर पहुंच गई, नए नेता डेविड हेयर के तहत सामाजिक विकास की प्रवक्ता बन गई।
2014 के आम चुनाव में ऑर्डन ऑकलैंड सेंट्रल में फिर से खड़ी हो गई। उन्होंने  फिर से दूसरा स्थान हासिल किया और अपना वोट बढ़ाया और काये के बहुमत को 717 से घटाकर 600 कर दिया।  लैबोर की सूची में 5 वें स्थान पर काबिज एडरन अभी भी संसद में लौटी थीं, जहां वह नए नेता एंड्रयू लिटिल के तहत जस्टिस, चिल्ड्रन, स्मॉल बिजनेस और आर्ट्स एंड कल्चर की शैडो प्रवक्ता बन गईं।
लेबर पार्टी के उप नेता
उप-चुनाव में अपनी जीत के बाद, अर्डर्न को 7 मार्च 2017 को सर्वसम्मति से लेबर पार्टी के उप-नेता के रूप में चुना गया था, एनेट राजा के इस्तीफे के बाद जो अगले चुनाव में सेवानिवृत्त होने का इरादा रखते हुए। अर्डर्न की खाली सूची सीट रेमंड हुओ द्वारा ली गई थी।
विपक्ष के नेता
1 अगस्त 2017 को, 2017 के आम चुनाव से ठीक सात हफ्ते पहले, उन्होंने एंड्रयू लिटिल के इस्तीफे के बाद विपक्ष के नेता और न्यूजीलैंड लेबर पार्टी के नेता का पद संभाला। पार्टी के ऐतिहासिक रूप से कम मतदान के कारण थोड़ा नीचे खड़ा था।  उसी दिन कॉकस की बैठक में एक नए नेता को चुनने के लिए एक चुनाव में आर्डरन की सर्वसम्मति से पुष्टि की गई थी।  37 साल की उम्र में, आर्डरन अपने इतिहास में लेबर पार्टी की सबसे युवा नेता बन गई।  वह हेलेन क्लार्क के बाद पार्टी की दूसरी महिला नेता भी हैं।  अर्डर्न के अनुसार, लिटिल ने पहले 26 जुलाई को उनसे संपर्क किया था और कहा था कि उन्हें लगता है कि उन्हें लेबर लीडर के रूप में पदभार संभालना चाहिए, क्योंकि जब वह इस विचार के पक्ष में थे कि वे पार्टी के लिए चीजें नहीं बदल सकते हैं,
नेता के रूप में अपने चुनाव के बाद अपनी पहली प्रेस कॉन्फ्रेंस में, उन्होंने कहा कि आगामी चुनाव अभियान "अथक सकारात्मकता" में से एक होगा। उनकी नियुक्ति के तुरंत बाद, पार्टी को जनता द्वारा दान के साथ भर दिया गया, एनजेड $ 700 प्रति मिनट के चरम पर पहुंच गया।  आर्डरन का चुनाव मीडिया के कई वर्गों से सकारात्मक कवरेज के बाद हुआ, जिसमें सीएनएन जैसे अंतर्राष्ट्रीय आउटलेट शामिल थे, जिसमें टिप्पणीकारों के साथ एक 'जैकिंडा प्रभाव' और 'जैकिंडमानिया' का जिक्र था।
2017 के चुनाव परिणाम
आम चुनाव के प्रारंभिक परिणामों से संकेत मिलता है कि पार्टी को नेशनल के 46.03% वोट का 35.79% अधिक मामूली मिला। श्रम को 14 सीटें मिलीं, जिससे उसकी संसदीय प्रतिनिधित्व 45 सीटों तक बढ़ गया।  2008 में सत्ता खोने के बाद से श्रम के लिए यह सबसे अच्छा परिणाम था।   चुनावों के बाद, आर्डरन और उपनेता केल्विन डेविस ने ग्रीन्स और न्यूजीलैंड फर्स्ट पार्टियों के साथ बातचीत में प्रवेश किया, ताकि एक गठबंधन बनाने का पता लगाया जा सके क्योंकि प्रतिद्वंद्वी नेशनल पार्टी के पास अकेले शासन करने के लिए पर्याप्त सीटें नहीं थीं।  देश के मिश्रित सदस्य आनुपातिक (एमएमपी) मतदान प्रणाली के तहत, न्यूजीलैंड फर्स्ट ने सत्ता का संतुलन बनाए रखा, और इसलिए, उस पार्टी को चुनने में सक्षम था जो गठबंधन सरकार का नेतृत्व करेगी।   7 अक्टूबर को विशेष (विदेशी मतदान सहित) के परिणाम जारी करने के बाद, श्रम ने प्रारंभिक परिणाम पर एक अतिरिक्त सीट प्राप्त की, जिसने संसद में 46 सीटों पर अपनी उपस्थिति दर्ज की।
प्रधान मंत्री
19 अक्टूबर 2017 को, न्यूजीलैंड के पहले नेता विंस्टन पीटर्स ने लेबर के साथ गठबंधन बनाने पर सहमति व्यक्त की, जिससे अर्डर्न को अगला प्रधानमंत्री बनाया गया।  इस गठबंधन को ग्रीन पार्टी से विश्वास और आपूर्ति प्राप्त होगी।  अर्डर्न ने पीटर्स को उप प्रधान मंत्री और विदेश मामलों के मंत्री के रूप में नामित किया।  उन्होंने अपनी सरकार में न्यूजीलैंड के पहले पांच मंत्री पद भी दिए, जिसमें पीटर और तीन अन्य मंत्री कैबिनेट में सेवारत थे।
20 अक्टूबर को, अर्डरन ने पुष्टि की कि वह राष्ट्रीय सुरक्षा और खुफिया, कला, संस्कृति और विरासत के मंत्री विभागों को संभालेंगी, और कमजोर बच्चों को, छाया की स्थिति में दर्शाएगी, जिसे वह विपक्ष के नेता के रूप में रखती थीं। हालांकि, 25 अक्टूबर 2017 तक वल्नरेबल चिल्ड्रेन के मंत्री के रूप में उनकी स्थिति को बाल गरीबी न्यूनीकरण मंत्री की भूमिका से बदल दिया गया था, और न्यूजीलैंड के पहले सांसद ट्रेसी मार्टिन ने बच्चों के लिए मंत्री की भूमिका निभाई।  उन्हें 26 अक्टूबर को गवर्नर-जनरल डेम पट्सी रेड्डी ने अपने मंत्रिमंडल के साथ आधिकारिक रूप से शपथ दिलाई।  पद ग्रहण करने पर, एडरन ने कहा कि उनकी सरकार "केंद्रित, सशक्त और मजबूत" होगी।
आर्नेर्न जेनी शिपली (1997-1999) और हेलेन क्लार्क (1999-2007) के बाद न्यूजीलैंड की तीसरी महिला प्रधान मंत्री हैं।  वह महिला विश्व नेताओं की परिषद की सदस्य हैं।  37 वर्ष की आयु में प्रवेश करने वाले, एडरन एडवर्ड स्टैफोर्ड के बाद न्यूजीलैंड के सरकार के प्रमुख बनने वाले सबसे कम उम्र के नेता हैं।
5 नवंबर 2017 को, एडरन ने अपनी पहली आधिकारिक विदेश यात्रा ऑस्ट्रेलिया में की, जहाँ वह पहली बार ऑस्ट्रेलियाई प्रधानमंत्री मैल्कम टर्नबुल से मिलीं। ऑस्ट्रेलिया के देश में रहने वाले न्यूजीलैंड के उपचार के कारण पूर्ववर्ती महीनों में दोनों देशों के बीच संबंध तनावपूर्ण हो गए थे, और पद ग्रहण करने से कुछ समय पहले, अर्डर्न ने इस स्थिति को सुधारने, और बेहतर कामकाजी संबंध विकसित करने की आवश्यकता के बारे में बताया था। ऑस्ट्रेलियाई सरकार।  टर्नबुल ने बैठक का वर्णन सौहार्दपूर्ण तरीके से किया: “हम एक दूसरे पर भरोसा करते हैं।  ।  ।  तथ्य यह है कि हम विभिन्न राजनीतिक परंपराओं से अप्रासंगिक हैं। "  एडरन ने 9 नवंबर को एपीईसी शिखर सम्मेलन की अपनी पहली यात्रा के लिए वियतनाम की उड़ान भरी।
19 जनवरी 2018 को, एडरन ने घोषणा की कि वह गर्भवती थी और विंस्टन पीटर्स जन्म के छह सप्ताह बाद तक अभिनय प्रधान मंत्री की भूमिका निभाएंगी। बेटी के जन्म के बाद, उन्होंने 21 जून से 2 अगस्त 2018 तक अपनी प्रसूति छुट्टी ली।
2 फरवरी को, अर्डर्न ने वार्षिक वतांगी दिवस स्मरणोत्सव के लिए वेटांगी की यात्रा की; वह पांच दिनों तक वेटांगी में रही, एक अभूतपूर्व लंबाई। अर्डर्न शीर्ष मर्इ से बोलने वाली पहली महिला प्रधान मंत्री बनीं ।  उनकी यात्रा काफी हद तक माओरी नेताओं द्वारा अच्छी तरह से प्राप्त की गई थी, टिप्पणीकारों के साथ उनके कई पूर्ववर्तियों द्वारा प्राप्त तीखी प्रतिक्रियाओं के साथ एक तीव्र विपरीत नहीं थी।
20 अप्रैल को, एडरन ने लंदन में राष्ट्रमंडल शासनाध्यक्षों की बैठक 2018 में भाग लिया, जहां उन्हें विश्व नेताओं के राज्य भोज में राष्ट्रमंडल में एक टोस्ट देने के लिए चुना गया था। रानी के साथ उनके पहले निजी दर्शक भी थे।
5 सितंबर 2018 को, अर्डर्न ने नौरु की यात्रा की, जहां उन्होंने प्रशांत द्वीप समूह में भाग लिया। मीडिया और राजनीतिक विरोधियों ने उनके बाकी दल से अलग यात्रा करने के उनके फैसले की आलोचना की ताकि वह अपनी बेटी के साथ अधिक समय बिता सकें।  आलोचकों ने आरोप लगाया कि अतिरिक्त उड़ान से NZ $ 100,000 तक करदाताओं का खर्च होगा।  अर्डरन ने पहले सुझाव दिया था कि वह परंपरा का हवाला देते हुए फोरम में शामिल न हों; वह 1971 के बाद से पहले ऐसे प्रधानमंत्री होंगे जो एक चुनावी चक्र के बाहर फोरम में शामिल नहीं हुए थे।  बाद में उन्हें नाउरू में शरणार्थियों से नहीं मिलने के लिए आलोचना की गई।
24 सितंबर को, अर्डरन संयुक्त राष्ट्र महासभा में अपने शिशु के साथ उपस्थित होने वाली सरकार की पहली महिला प्रमुख बनीं।  27 सितंबर को महासभा को उनके संबोधन ने संयुक्त राष्ट्र की बहुपक्षीयता के लिए प्रशंसा की, दुनिया के युवाओं के लिए समर्थन व्यक्त किया, और जलवायु परिवर्तन के प्रभाव और कारणों पर तत्काल ध्यान देने का आह्वान किया, महिलाओं की समानता के लिए, और दया के आधार के रूप में कार्रवाई के लिए।
15 मार्च 2019 को क्राइस्टचर्च में दो मस्जिदों में कम से कम 50 लोगों की गोली मारकर हत्या कर दी गई । टेलीविज़न पर प्रसारित एक बयान में, अर्डर्न ने शोक व्यक्त किया और कहा कि आतंकवादी हमलों को "चरमपंथी विचारों" के साथ संदिग्धों द्वारा अंजाम दिया गया था, जिनकी न्यूजीलैंड में या दुनिया में कहीं भी कोई जगह नहीं है।
राजनीतिक दृष्टिकोण
अर्डर्न का मानना है कि माओरी निर्वाचकों के प्रतिधारण या उन्मूलन का निर्णय माओरी द्वारा किया जाना चाहिए, उन्होंने कहा, माओरी ने उन सीटों पर जाने की आवश्यकता नहीं जताई है, इसलिए हम सवाल क्यों पूछेंगे?" वह स्कूलों में माओरी भाषा के अनिवार्य शिक्षण का समर्थन करती है।
सामाजिक मुद्दों पर, अर्डर्न ने समान-लिंग विवाह पक्ष में मतदान किया और माना कि गर्भपात को अपराध अधिनियम से हटा दिया जाना चाहिए। वह उन लोगों का अपराधीकरण करने के विरोध में है जो भांग का उपयोग करते हैं और प्रधान मंत्री के रूप में अपने पहले कार्यकाल में भांग को वैध बनाने या न करने के लिए जनमत संग्रह कराने का संकल्प लिया है।   2018 में, वह एक समलैंगिक गौरव परेड में मार्च करने वाले न्यूजीलैंड की पहली  प्रधानमंत्री ब।
न्यूजीलैंड की परमाणु-मुक्त नीति का उल्लेख करते हुए, उन्होंने जलवायु परिवर्तन पर कार्रवाई को "मेरी पीढ़ी के परमाणु-मुक्त क्षण" के रूप में वर्णित किया।
व्यक्तिगत जीवन
मॉर्टन के रूप में, चर्च ऑफ जीसस क्राइस्ट ऑफ लैटर-डे सेंट्स के एक सदस्य के रूप में, एडरन ने 2005 में चर्च छोड़ दिया क्योंकि, उन्होंने कहा, यह उनके व्यक्तिगत विचारों के साथ संघर्ष करता है; विशेष रूप से समलैंगिक अधिकारों के लिए उसका समर्थन। जनवरी 2017 में, आर्डरन ने "अज्ञेयवादी" के रूप में पहचान की।
अर्डर्न के साथी टेलीविजन प्रस्तोता क्लार्क गेफोर्ड हैं ।  दंपति पहली बार 2012 में मिले थे, जब उन्हें म्यूचुअल फ्रेंड्स कॉलिन मथुरा-जेफ्री द्वारा पेश किया गया था, जो कि न्यूजीलैंड के एक टीवी होस्ट और मॉडल थे, लेकिन उन्होंने तब तक एक साथ समय नहीं बिताया जब तक कि गेफोर्ड ने एक विवादास्पद सरकारी संचार सुरक्षा ब्यूरो बिल के बारे में एडरन से संपर्क नहीं किया।
19 जनवरी 2018 को, एडरन ने खुलासा किया कि वह जून में अपने पहले बच्चे की उम्मीद कर रही थी, जिससे वह न्यूज़ीलैंड की पहली प्रधानमंत्री बन गई, जबकि वह ऑफिस में गर्भवती थी। अडरन को 21 जून 2018 को ऑकलैंड सिटी अस्पताल में भर्ती कराया गया था, और उस दिन 4:45 बजे (04:45 UTC) को एक लड़की को जन्म दिया, सरकार का केवल दूसरा निर्वाचित प्रमुख बन गई कार्यालय में जन्म (1990 में बेनजीर भुट्टो के बाद)।  24 जून को, अर्डर्न ने अपनी बेटी के दिए गए नामों को नेव ते अरोहा के रूप में प्रकट किया।
अलेना तिल्की
अलेना तिल्की (Aleyna Tilki, जन्म 28 मार्च 2000) एक तुर्कीयाई गायिका हैं। अपने गीत "जवाबसज़ चिनलमा" (Cevapsız Çınlama) रिलीज़ करने के बाद उन्होंने राष्ट्रीय मान्यता हासिल की, और साथ ही गीत के म्यूज़िक विडियो ने यूट्यूब पर 35 करोड़ से ज़्यादा दृश्य (व्यूज़) हासिल किए। यह तुर्कीयाई भाषा की यूट्यूब पर सबसे ज़्यादा देखी जाने वाली म्यूज़िक वीडियो मानी जाती है। वे "येतेनेक सिज़िनिज़ तुर्किये" (Yetenek Sizsiniz Türkiye- गॉट टेलंट नामक टीवी धारावाहिक का तुर्कीयाई संस्करण) के छठे सत्र पर प्रतियोगी थीं, और ये प्रतियोगिता से इनके गीत ने MusicTopTR की आधिकारिक सूची पर नंबर 2 की जगह पर आई। जुलाई 2017 में अलेना तिल्की ने अपने पहले एकलगीत "सेन ऑलसन बारी" (Sen Olsan Bari) को रिलीज़ किया और ये गीत ने तुर्की और विश्व चार्ट की सूची पर नंबर 2 की जगह पर आई।
तन्हा (टीवी श्रृंखला)
तन्हा एक भारतीय टेलीविजन नाटक है जो 1999 में स्टार प्लस पर प्रसारित हुआ था। यह भारत और पाकिस्तान की संयुक्त प्रस्तुति थी और इसमें साजिद हसन और मरीना खान जैसे शीर्ष पाकिस्तानी कलाकार शामिल थे। शीर्षक गीत के बोल जावेद अख्तर द्वारा रचित थे और धुन राजू सिंह द्वारा तैयार की गई थी। इसे धूप किनारे, तन्हाइयां और अनकही जैसी लोकप्रिय पाकिस्तानी टेलीविजन श्रृंखलाओं की लेखिका हसीना मोईन ने लिखा था। तन्हा एक बहुत लोकप्रिय नाटक था और इसे भारी रेटिंग मिली थी। यह एक भारत-पाक नाटक था और दक्षिण एशिया के लोगों ने इसका आनंद लिया।
सार
तन्हा एक मार्मिक पारिवारिक ड्रामा है। सुषमा सेठ एक समकालीन मुस्लिम महिला शकीला बेगम की भूमिका निभाती हैं, जो एक समृद्ध कपड़ा निर्यात उद्योग चलाने वाली विधवा है। वह गतिशील और एक प्रेरणा हैं, जो अपने परिवार को एकजुट रखने का प्रयास करती हैं।
कथानक
एक मार्मिक पारिवारिक नाटक, तन्हा एक विधवा (सुषमा सेठ) पर आधारित है, जो अपने परिवार को एक साथ रखने का प्रयास करती है। ढेर सारी समस्याओं और कठिनाइयों का सामना करने के बाद अंत में वह अपने पूरे परिवार को एक साथ रखने में सफल हो जाती है।
थिम्फू
थिम्फू या थिम्पू (ज़ोंगखा भाषा:ཐིམ་ཕུ), पर्वतीय राष्ट्र भूटान की राजधानी और सबसे बड़ा शहर है। यह भूटान के पश्चिमी मध्य भाग में स्थित है, और आसपास की घाटी भूटान के ज़ोंगखाओं मे से एक थिम्फू जिला है। 1955 में थिम्पू को भूटान की प्राचीन राजधानी पुनाखा के स्थान पर राजधानी बनाया गया था, और 1961 में भूटान के तीसरे ड्रुक ग्याल्पो जिग्मे दोरजी वांगचुक ने थिम्पू को भूटान साम्राज्य की राजधानी घोषित किया था।
शहर रैडक नदी द्वारा बनाई गई घाटी के पश्चिमी तट पर उत्तर-दक्षिण दिशा में फैला हुआ है, जिसे भूटान में वांग चू या थिम्फू चू के नाम से जाना जाता है। थिम्फू दुनिया की पाँचवीं सबसे ऊँची राजधानी है और जिसकी ऊँचाई 2,248 मीटर (7,375 फुट) से लेकर 2,648 मीटर (8,688 फुट) तक है। थिम्फू का अपना कोई हवाई अड्डा नहीं है और निकततम और भूटान का एकमात्र हवाई अड्डा यहाँ से लगभग 54 किलोमीटर (34 मील) की दूरी पर पारो में स्थित है।
भूटान के राजनीतिक और आर्थिक केंद्र के रूप में थिम्फू, एक प्रमुख कृषि और पशुधन आधार है, जिसका देश के जीएनपी में 45% योगदान है। पर्यटन हालाँकि अर्थव्यवस्था का एक महत्वपूर्ण घटक है, लेकिन उसे कड़ाई से विनियमित किया जाता है ताकि परंपरा, विकास और आधुनिकीकरण के बीच संतुलन बना रहे। थिम्फू में भूटान के अधिकांश महत्वपूर्ण राजनीतिक भवन स्थित हैं, जिसमें राष्ट्रीय सभा जो कि भूटान के नवगठित लोकतन्त्र प्रणाली का सदन है, और शहर के उत्तर में स्थित भूटान नरेश का आधिकारिक निवास डेचनचोलिंग महल शामिल है। थिम्पू "थिम्पू संरचना योजना", एक शहरी विकास योजना द्वारा समन्वित है जो 1998 में घाटी के नाजुक पारिस्थितिकी की रक्षा के उद्देश्य से विकसित हुई थी। यह विकास विश्व बैंक और एशियाई विकास बैंक से वित्तीय सहायता के साथ चल रहा है।
भूटान की संस्कृति पूरी तरह से इसके साहित्य, धर्म, रीति-रिवाजों, राष्ट्रीय परिधान संहिता, मठों, संगीत, और नृत्य, और मीडिया में परिलक्षित होती है। षेचू एक महत्वपूर्ण त्योहार है जब मुखौटा नृत्य, जिसे लोकप्रिय रूप से चाम नृत्य के नाम से जाना जाता है, थिम्फू में ताशिचो ज़ोंग के आंगन में किया जाता है। यह हर साल सितंबर या अक्टूबर में आयोजित होने वाला एक चार दिवसीय त्योहार है, जो भूटानी कैलेंडर के अनुसार चलता है।
इतिहास
1960 से पहले, थिम्फू छोटे छोटे पुरवाओं में बंटा हुआ था जिनमें मोतिथांग, चांगान्ग्खा, चांग्लीमिथांग, लांगछुपाखा, और तबा शामिल हैं और आधुनिक थिम्फू के जिलों की रचना करते हैं। आज जहाँ चांग्लीमिथांग खेल का मैदान स्थित है वहाँ पर 1885 में एक लड़ाई लड़ी गई थी जिसमें उगयेन वांगचुक की निर्णायक जीत ने उन्हें भूटान के पहले राजा के रूप में स्थापित कर दिया। उस समय के बाद से शहर में इस खेल के मैदान का बड़ा महत्व है; यहाँ फुटबॉल, क्रिकेट और तीरंदाजी प्रतियोगिताएं आयोजित की जाती हैं। आधुनिक चांग्लीमिथांग स्टेडियम का निर्माण 1974 में किया गया था। वांगचू राजवंश के सुधारवादी राजाओं के शासनकाल में, देश ने लगातार शांति बनी रही और देश प्रगति को ओर अग्रसर रहा। तीसरे भूटान नरेश जिग्मे दोरजी वांगचुक ने पुरानी छद्म सामंती व्यवस्थाओं में सुधार करते हुए कृषिदासता  को समाप्त कर भूमि का किसानों में पुनर्वितरण किया और कराधान में सुधार किया। उन्होंने कई कार्यकारी, विधायी और न्यायपालिका सुधारों की शुरुआत की। सुधार जारी रहे और 1952 में राजधानी को पुनाखा से थिम्पू में स्थानांतरित करने का निर्णय लिया गया। चौथे नरेश, जिग्मे सिंग्ये वांगचुक ने देश को विकास के लिए खोला और भारत ने इस प्रक्रिया में भूटान को वित्तीय और अन्य प्रकार की सहायता प्रदान करने के साथ आवश्यक प्रोत्साहन भी दिया । 1961 में, थिम्पू आधिकारिक रूप से भूटान की राजधानी बन गई।
भूटान 1962 में कोलम्बो योजना, 1969 में सार्वभौम डाक संघ में शामिल हो गया और 1971 में संयुक्त राष्ट्र संघ का सदस्य बन गया। थिम्पू में राजनयिक मिशनों और अंतरराष्ट्रीय फंडिंग संगठनों की उपस्थिति के परिणामस्वरूप महानगर के रूप में थिम्पू का तेजी से विस्तार हुआ। चौथे राजा, जिन्होंने 1953 में राष्ट्रीय सभा (नेशनल असेंबली) का गठन किया, ने 1998 में जनता द्वारा चुने गए मंत्रियों की एक परिषद को सभी कार्यकारी शक्तियों को सौंप दिया। उन्होंने राजा पर अविश्वास मत देने की एक प्रणाली शुरू की, जिसने संसद को सम्राट को हटाने का अधिकार दिया। थिम्पू में राष्ट्रीय संविधान समिति ने 2001 में भूटान साम्राज्य के संविधान का मसौदा तैयार करना शुरू किया। 2005 में, भूटान के चौथे राजा ने अपने राज्य की बागडोर अपने बेटे युवराज जिग्मे खेसर भाग्यल वांगचुक को सौंपने के अपने फैसले की घोषणा की। राजा का राज्याभिषेक नवीकृत चांग्लीमिथांग स्टेडियम थिम्पू में हुआ और वांगचुक राजवंश की स्थापना के शताब्दी वर्ष के साथ हुआ। 2008 में, इसने पूर्ण सकल राजतंत्र से संसदीय लोकतांत्रिक संवैधानिक राजतंत्र में परिवर्तन के लिए मार्ग प्रशस्त किया, और थिम्फू नई सरकार का मुख्यालय बन गया। "सकल राष्ट्रीय खुशी" (GNH) के राष्ट्रीय परिभाषित उद्देश्य के साथ सकल राष्ट्रीय उत्पाद (GNP) में वृद्धि प्राप्त करने का संकल्प लिया गया।
जुडवा शहर
मनोकवारी, इंडोनेशिया
होक्काइडो, जापान
मीडिया
थिम्फू, पहले थिम्बु के नाम से जाना जाता था। यह भूटान का सबसे बड़ा शहर तथा भूटान देश की राजधानी भी है।।  थिम्फू भूटान के पश्चिमी केन्द्रीय भाग में स्थित हैं।
थिम्पू, भूटान के पश्चिमी मध्य भाग में स्थित है। भूटान की प्राचीन राजधानी पुनाखा थी जिसे १९६१ में बदलकर थिंपू को राजधानी बनाया गया। यह नगर, रैडक नदी द्वारा बनाई गई घाटी के पश्चिमी तट पर उत्तर-दक्षिण दिशा में फैला हुआ है जिसे भूटान में 'वांग चू' या 'थिम्पू चू' के रूप में जाना जाता है। थिम्फु दुनिया में चौथी सबसे ऊँची राजधानी है (2,248 मीटर से 2,648 मीटर तक)। थिम्पू का अपना हवाई अड्डा नहीं है, लेकिन लगभग 54 किलोमीटर दूर पारो हवाई अड्डा है जो थिम्पू से सड़क से जुड़ा है। थिम्फू वास्तव में एक कस्बे के रूप में तब तक मौजूद नहीं था जब तक कि यह 1961 में भूटान की राजधानी नहीं बन गया। थिम्पू में 1962 में पहला वाहन दिखाई दिया और शहर 1970 के दशक के अन्त तक बहुत कुछ गाँव जैसा था। 1990 के बाद से जनसंख्या नाटकीय रूप से बढ़ी है, और अब अनुमानतः 90,000 होने का अनुमान है। यहाँ का ताशी छो डोज़ोंग (पहाड़ी दुर्ग) पारम्परिक दुर्ग और मठ है जिसे जिसे शाही सरकार के कार्यालयों के रूप में उपयोग किया जा रहा है। यह पारम्परिक भूटानी वास्तुकला के श्रेष्ठ नमूना है। शाही महल के आस-पास के खेत कृषि को दी जाने वाली उच्च प्राथमिकता को दर्शाते हैं। क्षेत्र में प्रमुख फसलें चावल, मक्का और गेहूं हैं। 1966 में एक जलविद्युत संयंत्र का संचालन शुरू हुआ। शहर में हवाई जहाज उतारने की एक पट्टी है। भारत-भूटान राष्ट्रीय राजमार्ग (1968 को खोला गया) थिम्फू को भारत के भूटान के मुख्य प्रवेश द्वार, फंटशोलिंग से जोड़ता है।
आयुष
आयुष' अनेक लोगों का नाम है-
आयुष्मान
आयुष्मान अनेक लोगों का नाम है-
इस पृष्ठ का ध्यान रखें
565
565 ग्रेगोरी कैलंडर का एक साधारण वर्ष है।
नेपाल त्रिकोणी सीरीज 2020
2020 नेपाल त्रिकोणीय राष्ट्र श्रृंखला एक क्रिकेट टूर्नामेंट था जो फरवरी 2020 में नेपाल में हुआ था। यह नेपाल, ओमान और संयुक्त राज्य अमेरिका की क्रिकेट टीमों के बीच एक त्रिकोणीय राष्ट्र श्रृंखला थी, जिसमें एक दिवसीय अंतरराष्ट्रीय (वनडे) जुड़नार के रूप में खेले गए मैच थे। सभी मैचों ने 2019–22 आईसीसी क्रिकेट विश्व कप लीग 2 टूर्नामेंट का हिस्सा बनाया, जिसने 2023 क्रिकेट विश्व कप के लिए योग्यता मार्ग का हिस्सा बनाया। मैच नेपाल में खेले जाने वाले पहले एकदिवसीय मैच थे। 20 जनवरी 2020 को, संयुक्त राज्य अमेरिका ने श्रृंखला के लिए अपने टीम की पुष्टि की, स्टीवन टेलर ने अनुशासनात्मक मुद्दों के लिए अपनी उप-कप्तानी की भूमिका को छीन लिया, लेकिन टीम में बनाए रखा जा रहा है।
ओमान ने अपने पहले तीन मैच जीते, इसलिए उन्हें सीरीज़ में अजेय बढ़त दिलाई। सीरीज़ के आखिरी समय में, संयुक्त राज्य अमेरिका 35 रन पर आउट हो गया, जो एकदिवसीय मैच में संयुक्त सबसे कम कुल था।
2010 शीतकालीन ओलंपिक पदक तालिका
पदक तालिका अंतर्राष्ट्रीय ओलंपिक समिति (आईओसी) द्वारा प्रदान की गई जानकारी पर आधारित है और आईओसी के अपने प्रकाशित पदक तालिका में सम्मेलन के अनुरूप है। डिफ़ॉल्ट रूप से, टेबल को देश से एथलीट जीते हुए स्वर्ण पदक की संख्या के अनुसार आदेश दिया जाता है, जहां एक राष्ट्र एक राष्ट्रीय ओलंपिक समिति (एनओसी) द्वारा प्रतिनिधित्व किया गया एक इकाई है। रजत पदक की संख्या को ध्यान में रखा जाता है और उसके बाद कांस्य पदक की संख्या। यदि राष्ट्र अभी भी बांध रहे हैं, तो समान रैंकिंग दी गई है और उन्हें वर्णानुक्रम में सूचीबद्ध किया गया है।
पुरुषों की व्यक्तिगत बैथलॉन प्रतियोगिता में, दो रजत पदक दूसरे स्थान के लिए दिए गए थे, इसलिए इस समारोह के लिए कोई कांस्य पदक नहीं दिया गया था।
मेज़बान राष्ट्र (कनाडा)
स्टार ऑफ मैसूर
स्टार ऑफ मैसूर भारत में प्रकाशित होने वाला अंग्रेजी भाषा का एक समाचार पत्र (अखबार) है।
नवज्योत गुरुदत्त
नवज्योत गुरुदत्त (जन्म; 04 सितम्बर 1995) एक भारतीय उद्यमी है जिनका जन्म खरिहर रोड़, उड़ीसा में हुआ था। वह 2008 के एम टीवी रॉडी के बैटल में भी भाग ले चुके है।। उनका नाम गोल्डन बुक ऑफ द रिकॉर्ड में भी शामिल है।
शून्य समता
शून्य एक सम संख्या है। अन्य शब्दों में इसकी समता—पूर्णांक का गुणधर्म जो उसका सम अथवा विषम होने का निर्धारण करता है—सम है। इसे सम संख्या सिद्ध करने का सबसे आसान तरिका यह है कि शून्य "सम" होने की परिभाषा में सटीक बैठता है: यह २|2 का पूर्ण गुणज है, विशिष्ट रूप से 0 × 2 का मान शून्य प्राप्त होता है। परिणामस्वरूप शून्य में वो सभी गुणधर्म हैं जो एक सम संख्या में पाये जाते हैं: 0, 2 से विभाज्य है, 0 के दोनों ओर विषम संख्याएँ हैं, 0 एक पूर्णांक (0) का स्वयं के साथ योग है और 0 वस्तुओं के एक समुच्चय को दो बराबर समुच्चयों में विपाटित किया जा सकता है।
मुंशी नवल किशोर
मुंशी नवल किशोर अंग्रेजी शासन के समय के भारत के उद्यमी, पत्रकार एवं साहित्यकार थे। इनकी जिन्दगी का सफर कामयाबियों की दास्तान हैं। शिक्षा, साहित्य से लेकर उद्योग के क्षेत्र में उन्होंने सफलता पायी और जो बात सबसे उल्लेखनीय थी वह यह कि उन्होंने हमेशा मानव मूल्यों का सम्मान किया।
जीवनी
मुंशी नवल किशोर का जन्म अलीगढ़ जिले के विस्तोई ग्राम एक कुलीन ब्राह्मण परिवार में सन् १८३६ को हुआ था। शुरू से ही समाचारपत्रों और व्यापार में रूचि थी। कुछ समय तक 'कोहिनूर' में काम करने के बाद 1858 में 22 साल की उम्र में लखनऊ आ गए। यहाँ आते ही उन्होंने नवल किशोर प्रेस स्थापित किया। देखते ही देखते इस प्रेस की ख्याति इतनी बढ़ी कि इसे पेरिस के एलपाइन प्रेस के बाद दूसरा दर्जा दिया जाने लगा। सभी मजहब की पुस्तकों और एक से बढ़ कर एक साहित्यकारों की कृतियों को इस प्रेस ने छापा। कुल प्रकाशन का 65 प्रतिशत उर्दू, अरबी और फारसी तथा शेष संस्कृत, हिन्दी, बंगाली, गुरूमुखी, मराठी, पशतो और अंग्रेजी में है। पूरी दुनिया के बड़े-बड़े पुस्तकालयों में उनके यहां की किताबें मिल जाती है। जापान में मुंशी नवल किशोर के नाम का पुस्तकालय है तो जर्मनी के हाइडिलबर्ग और अमेरिका के हावर्ड विशविद्यालय में उनकी प्रकाशित सामग्री के विशेष कक्ष हैं।
उद्योग के क्षेत्र में भी उनका अपना योगदान है। 1871 में उन्होंने लखनऊ में अपर इण्डिया कूपन पेपर मिल की स्थापना की थी जो उत्तर भारत में कागज बनाने का पहला कारखाना था। शाह ईरान ने 1888 में कलकत्ता में पत्रकारों से कहा ‘हिन्दुस्तान आने के मेरे दो मकसद हैं एक वायसराय से मिलना और दूसरा मुंशी नवल किशोर से’। कुछ ऐसे ही खयालात लुधियाना दरबार में अफगानिस्तान के शाह अब्दुल रहमान ने 1885 में जाहिर किए थे।
बहुआयामी व्यक्तित्व और बहुआयामी सफलताओं को अपने में समेटे मुंशी नवल किशोर को काल के क्रूर हाथों ने 19 फ़रवरी 1895 को सदा के लिए समेट लिया।
दी इकोनॉमिक्स टाइम्स
दी इकोनॉमिक्स टाइम्स भारत में प्रकाशित होने वाला अंग्रेजी भाषा का एक समाचार पत्र (अखबार) है।
हरदासपुर गाँव, कोइल (अलीगढ़)
हरदासपुर कोइल, अलीगढ़, उत्तर प्रदेश स्थित एक गाँव है।
पेरू
पेरू दक्षिणी अमरीका महाद्वीप में स्थित एक देश है। इसकी राजधानी लीमा है।
कोलंबियन पूर्व पेरू
पेरू में मानव उपस्थिति के साक्ष्य 9,000 ईसा पूर्व तक के देखे गये है। लौरिकोचा, पचैकैम, जुइनिन और तेलमाचाय की गुफाओं में शिकार उपकरण खोजे गए हैं। ये पैराकास और चिल्का के तटीय क्षेत्रों और कैलेज़ोन डी हुयलास के पहाड़ी क्षेत्र में भी स्थित थे। बाद के वर्षों में, बसने वालों ने कपास और मकई जैसे पौधों की खेती की शुरुआत कर अपनी जीवन शैली को बदल दिया और उन्होंने अल्पाका, गिनी पिग और लामा जैसे घरेलू जानवरों को भी पालना शुरू कर किया। उन्होंने बर्तन, टोकरी, बुनाई और ऊन और सूती कताई में भी महारत हासिल कर ली। इन अभ्यासों ने उन्हें एंडियन पहाड़ों और तट के किनारे घरों और नए समुदायों का निर्माण करने में मदद की। इस प्रकार, लीमा से 200 किमी उत्तर में कैरल के नाम का पहला अमेरिकी शहर का निर्माण हुआ। इस अवधि को उत्तरी चिको सभ्यता के रूप में जाना जाता था। और इस अवधी के लगभग 30 पिरामिड संरचनाएं आज भी उपस्थित है।
इन घटनाओं के बाद पुरातत्व सभ्यताओं ने इनका अनुशरण करते हुए पूरे पेरू में एंडियन और तटीय इलाकों में विकसित हुए। इन संस्कृतियों में से एक क्युप्स्निक संस्कृति थी, जो लगभग 1000 से 200 ईसा पूर्व तक रही। यह संस्कृति वर्तमान में पेरू के प्रशांत तट पर समृद्ध थी और प्रारंभिक पूर्व-इंका सभ्यता के लिये एक आदर्श थी।
क्युप्स्निक संस्कृति के बाद चाविन सभ्यता का जन्म हुआ जो 1500 से 300 ईसा पूर्व तक रहा। यह एक राजनीतिक व्यक्ति की बजाय कम या ज्यादा धार्मिक विचारधारा थी। उनका आध्यात्मिक केंद्र चाविन दे हुंतार में था। यह सभ्यता ईसाई सहस्राब्दी की शुरुआत में खत्म हो गई। हजारों सालों तक पहाड़ी क्षेत्रों और तट दोनों में अन्य कई संस्कृतियां बनती और नष्ट होती रही। इनमें से कुछ संस्कृतियों में वारी, पराकास, नाज़का और प्रसिद्ध मोच और चिमु शामिल थे। मोचे अपने चतुर धातुकर्म, सुंदर इमारतों, शुष्क क्षेत्र को उर्वरक बनाने के लिए सिंचाई प्रणाली का प्रयोग और बर्तनों की कलाकृति के लिए जाने जाते थे। दूसरी तरफ चिमू, इंका सभ्यता से पहले सबसे अच्छे शहर के निर्माणकर्ता थे और वे 1150 से 1450 तक समृद्ध थे। उनकी राजधानी चान चान में वर्तमान के त्रुहियो के बाहर थी। पहाड़ी क्षेत्रों में, तियाआआआनाको समाज, बोलिविया और पेरू दोनों में टिटिकाका झील के नजदीक, और वर्तमान दिन अयाकुचो शहर के पास वारी संस्कृति ने 500 से 1000 ईस्वी के बीच विशाल शहरी गांवों और व्यापक राष्ट्र स्थापित किया।
उस समय तक, इंका धीरे-धीरे अपने साम्राज्य का विस्तार कर रहे थे। अधिकांश संस्कृतियां इंक के प्रति अपने निष्ठा जताने को तैयार नहीं थीं, लेकिन अंत में उनको साम्राज्य में सम्मिलित कर लिया गया।
इंका साम्राज्य (1438-1532)
इंका 15वीं शताब्दी में एक शक्तिशाली राष्ट्र बन कर उभरा और उसने पूर्व-कोलंबियाई अमेरिका में सबसे बड़ा साम्राज्य स्थापित किया और उसकी राजधानी कुज़्को में थी। उन्होंने अपने साम्राज्य का विस्तार और एकीकृत करते हुए अपने पड़ोसी राज्यों को अपने में सम्मलित कर लिया। 15वीं शताब्दी के मध्य में महान सम्राट पाचकुति के शासन में साम्राज्य विस्तार की गति में वृद्धि हुई। अपने और उसके बेटे टोपा इंका युपान्की के शासन काल में इंका ने एंडियन क्षेत्र पर नियंत्रण प्राप्त कर लिया था। पाचकुति ने अपने दूरदराज के साम्राज्य को नियंत्रित करने के लिए कानूनों का एक व्यापक संहिता भी प्रस्तुत किया, जबकि सूर्य के देवता के रूप में अपने पूर्ण अस्थायी और आध्यात्मिक अधिकार को मजबूत करते हुए, जिन्होंने एक शानदार पुनर्निर्मित कुस्को से शासन किया। इस युग के दौरान, इंका द्वारा पश्चिमी दक्षिण अमेरिका के पूर्व में अमेज़ॅन वर्षावन से लेकर पश्चिम में प्रशांत महासागर और दक्षिण कोलंबिया से लेकर चिली तक जैसे बड़े हिस्से को एकीकृत करने के लिए विभिन्न विधियों का प्रयोग किया गया। इन प्रयोगो में शांतिपूर्ण समझौतों से लेकर उनपर सशस्त्र विजय शामिल थे। क्वेशुआ, साम्राज्य की औपचारिक भाषा थी और साम्राज्य को तवांतिनुयू के रूप में जाना जाता था, जिसका अर्थ "चार एकीकृत प्रांत" या "चार क्षेत्र" होता है। हारे हुए समुदायों को भव्य राजधानी में श्रमदान और सम्मान प्रदान करना होता था। १६वीं शताब्दि में उत्तराधिकार को लेकर दो भाइयों अताहुल्पा और हूस्कर के बीच गृहयुद्ध छिड़ गया और उसी समय 1530 के दशक में पेरू के तट पर स्पेनिश विजयविदो को आगमन हुआ।
स्पेनिश विजय और औपनिवेशिक शासन (1532-1824)
1532 में, स्पेनिश विजयविद फ्रांसिस्को पिज़्ज़ारो के नेतृत्व में पेरू के चांदी और सोने में समृद्ध साम्राज्य को जीतने के उद्देश्य से पहुंचे। उस समय अताहुल्पा ने अपने भाई को हराकर सत्ता हासिल कर चुका था। पिज्जारो ने कजामार्का में इंका राजा, अताहुल्प को हरा दिया उसे पकड़ कर मौत की सजा दे दी गई। आखिरकार स्पेनिश सैनिकों ने नवंबर 1533 में कुज़्को पर भी कब्ज़ा कर लिया। उन्होंने ह्यूना कैपेक के बेटे मैनको इंका युपांक्की को नए कठपुतली राजा के रूप में नियुक्त कर दिया।
पिज्जारो ने वर्ष 1535 में अपने नए अधिग्रहीत क्षेत्रों की राजधानी के रूप में लीमा शहर को विकसित किया। मैनको इंका कुज़्को से भाग निकला और उसकी घेराबंदी की योजना बनाई जो कुछ महीनों तक चली, लेकिन सफल नहीं हुई। मैनको ने 1537 में ओलंटैटाम्बो में एक महत्वपूर्ण रक्षात्मक युद्ध जीता, लेकिन उसे पीछे हटना पड़ा। उसने जंगलो में विल्काबम्बा नाम की बस्ती से नव-इंका राष्ट्र की स्थापन की जोकि 1572 तक चला। 1541 में लीमा में डिएगो अल्माग्रो द्वारा पिज़्ज़ारो की हत्या कर दी गई, जोकि उसका पूर्व सहयोगी था। स्पेन ने 1542 में पेरू की गवर्नरशाही का गठन किया। इसमें ब्राजील अलावा दक्षिण अमेरिका के अधिकांश क्षेत्रों शामिल थे।
इस अवधि के दौरान, पेरू की स्थानीय आबादी यूरोपीय बीमारियों की वजह से बहुत तेजी से कम होने लगी। स्थानीय लोगों को ईसाई धर्म में धर्मान्तरित कराया गया और यूरोप के जंमीदार वर्ग के जमीनों में जबरन श्रम कराया जाता था।
गवर्नर फ्रांसिस्को टोलेडो 1569 में जीते हुए क्षेत्रों को नियंत्रित करने के लिए पेरू आए। उन्होंने वहां व्यापक सुधार किया, जिससे स्थानीय लोगों जिनके पास जमीन नहीं थी के शोषण को सुव्यवस्थित किया। यह दो सौ साल तक चला।
1700 के दशक की शुरुआत में, स्पैनिश साम्राज्य को और मजबूती प्रदान करने के लिए कुछ और सुधार लागु किए गए। यह सब स्थानीय अभिजात वर्ग के क्रेओल के खर्च से किया गये थे। हालांकि, इसका अनुमानित प्रभाव नहीं हुआ, क्योंकि उस समय तक सभी स्पेनिश उपनिवेशों में आजादी के लिए क्रांति पनपने लगी थी।
स्वतंत्रता और आधुनिक पेरू
पेरू की आजादी की क्रांति स्पेनिश-अमेरिकी भूमि मालिकों और उनकी सेना, वेनेजुएला के सिमोन बोलिवार और अर्जेंटीना के जोसे डी सैन मार्टिन के नेतृत्व से शुरू हुआ। सैन मार्टिन ने लगभग 4,200 सैनिकों की एक सेना का नेतृत्व किया। इस अभियान में युद्धपोतों भी शामिल थे जिसके लिये चिली द्वारा वित्त दिया गया था और अगस्त 1820 में वालपाराइसो से इसकी शुरुआत की गई। 28 जुलाई, 1821 को सैन मार्टिन ने निम्नलिखित शब्दों के साथ पेरू की आजादी की घोषणा की थी, ""…इस पल से पेरू मुक्त और स्वतंत्र है, लोगों की सामान्य इच्छा और उसके कारण के न्याय के द्वारा भगवान ने बचाव किया है। लंबे समय तक मातृभूमि अमर रहे! आजादी अमर रहे! हमारी स्वतंत्रता लंबे समय तक जीवित रहें!""
20वीं शताब्दी की शुरुआत में, पेरू के राजधानी शहर लीमा ने समृद्धि का एक युग का आनंद लिया है। इस युग के दौरान लीमा में सबसे प्रतिष्ठित इमारतें बनाई गई, अधिकांशतः भव्य नवनिर्मित डिजाइन में जिसमें प्रारंभिक औपनिवेशिक युग की प्रतिलिपि थी। बैरनको और मिराफ्लोरेस जैसे तटीय आवासों को जोड़ने के लिए बड़े बुल्ववर्ड भी बनाए गए।
20वीं शताब्दी के मध्य तक, पेरू लोकतांत्रिक प्रशासन और सैन्य अत्याचारों के अंतःस्थापित कड़ी के साथ आर्थिक और राजनीतिक अशांति में उलझा रहा। जनरल जुआन वेलास्को ने सैन्य शासन लागू किया था, जिन्होंने मीडिया और तेल का राष्ट्रीयकृत किया और कृषि में कई सुधार किए। 1980 के दशक में गणतंत्र शासन वापस आ गया। हालांकि, देश मुद्रास्फीति के बहुत उच्च स्तर के साथ एक गंभीर आर्थिक आपदा में डूब चुका था। साथ ही, दो आतंकवादी समूह पनप चुके थे जिससे पेरू में काफी हिंसा फैल गई।
1990 के दशक में, तत्कालीन राष्ट्रपति अल्बर्टो फुजीमोरी ने कई कानूनों लागू किये जिससे वहां की आतंकवादी गतिविधियां समाप्त होने लगी। उन्होंने पेरू को अंतर्राष्ट्रीय आर्थिक संरचना में फिर से एकीकृत किया।
इसी दौर में ग्रामीण से शहरी क्षेत्रों, खासकर लीमा में प्रवासन का दौर चालू हो गया था। इसके परिणामस्वरूप राजधानी में एक जनसांख्यिकीय विस्फोट हुआ। इस अवधि के दौरान कुज़्को और अरेक्विपा जैसे अन्य बड़े शहर भी तेजी से बढ़ने लगे।
भूगोल
पेरू, पश्चिमी दक्षिण अमेरिका के 1,285,216 किमी2 (496,225 वर्ग मील) क्षेत्र में फैला हुआ है। यह उत्तर में इक्वाडोर और कोलंबिया, पूर्व में ब्राजील, दक्षिण-पूर्व में बोलीविया, दक्षिण में चिली, और पश्चिम में प्रशांत महासागर से घिरा हुआ है। एंडीज़ पर्वत प्रशांत महासागर के समानांतर स्थित हैं; ये भौगोलिक दृष्टि से देश का वर्णन करने के लिए परंपरागत रूप से उपयोग किए जाने वाले तीन क्षेत्रों को परिभाषित करते हैं।